Downloaded from YTS.MX
Official YIFY movies site: YTS.MX
Σήμερα ο ΠΟΥ κήρυξε πανδημία τον COVID-19.
Θα εκδώσω εκτελεστικό διάταγμα. "Μείνετε σπίτι, μείνετε ασφαλείς".
…με την οδηγία σχεδόν όλοι οι κάτοικοι
απλώς να παραμείνουν στο σπίτι.
Από σήμερα το βράδυ πρέπει να δώσω μια απλή οδηγία.
Πρέπει να μείνετε στο σπίτι.
Μάρτιος 2020. Ένας θανατηφόρος ιός εξαπλώνεται στη γη.
ΜΕΙΝΕ ΣΤΟ ΣΠΙΤΙ ΑΝ ΜΠΟΡΕΙΣ
Μέσα σε μια νύχτα, οι ζωές μας κάνουν παύση.
Μα ενώ σταματούμε...
αξιοθαύμαστα πράγματα αρχίζουν να αλλάζουν στον φυσικό κόσμο.
Πιο καθαρός αέρας.
Πιο καθαρά νερά.
Τα ζώα αρχίζουν να ευημερούν με τρόπους που είχαμε δεκαετίες να δούμε.
Κινηματογραφώντας σε πέντε ηπείρους από την αρχή της απαγόρευσης κυκλοφορίας…
καταγράψαμε την εκπληκτική αντίδραση της φύσης.
Από γίγαντες του ωκεανού που επικοινωνούν με νέους τρόπους με τα μικρά…
και γατόπαρδους που μεταμορφώνουν τις πιθανότητες επιβίωσης των μικρών τους…
Είναι η καλύτερη στιγμή για να γίνει μητέρα.
σε πιγκουίνους υπό εξαφάνιση στην πιο επιτυχημένη περίοδο αναπαραγωγής.
Είναι μια μοναδική ευκαιρία να εξετάσουμε τις ζωές και τους κόσμους της άγριας ζωής
και να δούμε πώς είναι τα πράγματα χωρίς την αλληλεπίδρασή μας.
Είναι ένα παγκόσμιο πείραμα επικών διαστάσεων.
Αυτή είναι η χρονιά που άλλαξε τη Γη.
Η χρονιά που άλλαξε τη Γη
ΑΦΗΓΗΣΗ ΝΤΕΪΒΙΝΤ ΑΤΕΝΜΠΟΡΟ
Πολλοί παρατηρούμε την ησυχία, ώρες μετά την απαγόρευση κυκλοφορίας.
ΑΙΘΟΥΣΑ ΣΥΝΑΥΛΙΩΝ RADIO CITY
Με την παγκόσμια ηχορύπανση λόγω κίνησης να μειώνεται κατά 70%,
ακούγεται ένας νέος ήχος.
Το κελάηδημα.
ΣΑΝ ΦΡΑΝΣΙΣΚΟ ΗΠΑ
ΜΗΤΡΟΠΟΛΙΤΙΚΟΣ ΠΛΗΘΥΣΜΟΣ 4,7 ΕΚΑΤΟΜΜΥΡΙΑ
Αυτά τα λευκόφρυδα σπουργίτια
προσαρμόζονται στην ησυχία κάνοντας κάτι καταπληκτικό.
Ζώντας στη σκιά της γέφυρας Γκόλντεν Γκέιτ,
το τραγούδι τους πνιγόταν από τα αυτοκίνητα.
Με την κίνηση στο Σαν Φρανσίσκο να πέφτει στα επίπεδα της δεκαετίας του '50,
οι ερευνητές άκουσαν έκπληκτοι νέες νότες με τις οποίες καλούσαν το ταίρι τους…
κι υπάρχει η ελπίδα ότι τα πουλιά θα έχουν την καλύτερη περίοδο αναπαραγωγής ετών.
Δεν είναι μόνο τα επίπεδα θορύβου που μειώθηκαν.
Η ταχύτητα με την οποία πέφτει η ατμοσφαιρική ρύπανση είναι εντυπωσιακή.
Μέσα σε λίγες μέρες,
το Λος Άντζελες βιώνει την καλύτερη ποιότητα αέρα των τελευταίων 40 ετών.
Σε όλη την Κίνα, τα επίπεδα τοξικών αερίων στην ατμόσφαιρα μειώνονται κατά το ήμισυ.
Και ενώ η Ινδία αντιμετωπίζει μία από τις χειρότερες ρυπάνσεις στον κόσμο…
μόλις 12 μέρες μετά την απαγόρευση κυκλοφορίας…
ΤΖΑΛΑΝΤΑΡ - ΙΝΔΙΑ ΠΛΗΘΥΣΜΟΣ 1 ΕΚΑΤΟΜΜΥΡΙΟ
ξεπροβάλλει ένα θέαμα που κόβει την ανάσα.
Καθόμασταν στο τραπέζι και τρώγαμε πρωινό,
όταν μπήκε τρέχοντας ο πατέρας μου.
ΑΝΣΟΥΛ ΤΣΟΠΡΑ
Είπε "Ελάτε πάνω. Φαίνονται τα βουνά".
Ο ερασιτέχνης φωτογράφος Άνσουλ
πάει να δει τον λόγο του ενθουσιασμού.
Όλοι στέκονταν στις ταράτσες κι έλεγαν
"Απίστευτο. Βουνά".
Σταμάτησα και κοίταξα.
Με τον καθαρό ουρανό, για πρώτη φορά στη ζωή μου,
βλέπουμε τα Ιμαλάια.
Πάνω από 200 χιλιόμετρα μακριά,
η υψηλότερη οροσειρά της Γης,
κρυμμένη πίσω από το νέφος για 30 χρόνια,
είναι ξαφνικά ορατή.
Δεν πίστευα στα μάτια μου.
Τα Ιμαλάια ήταν εκεί, πίσω από τη ρύπανση, όλον αυτόν τον καιρό.
Η φωτογραφία του Άνσουλ έγινε βάιραλ σε όλον τον κόσμο.
Αυτό απεικονίζει γλαφυρά
ότι, τη στιγμή που εμείς κάναμε παύση, η Γη μπόρεσε να αναπνεύσει ξανά.
Η απαγόρευση κυκλοφορίας παρατείνεται για εβδομάδες.
4 ΕΒΔΟΜΑΔΕΣ
Η απαγόρευση των ταξιδιών περιορίζει κι άλλο την κίνησή μας.
Τις διακοπές που σχεδιάζατε, ακυρώστε τις.
Μειώθηκαν οι επιβάτες και οι κρατήσεις.
Τα αεροπορικά ταξίδια μειώθηκαν.
Έπεσαν περίπου κατά 90% παγκοσμίως.
Τον Απρίλιο του 2020
είχαμε 114 εκατομμύρια λιγότερους διεθνείς τουρίστες
από τον αντίστοιχο μήνα της προηγούμενης χρονιάς.
Στην Ισπανία, ο αριθμός των επισκεπτών πέφτει από τα επτά εκατομμύρια στο μηδέν.
ΦΛΟΡΙΝΤΑ - ΗΠΑ ΠΛΗΘΥΣΜΟΣ 22 ΕΚΑΤΟΜΜΥΡΙΑ
Στη Φλόριντα, παραλίες που πλημμυρίζουν από κόσμο λόγω των ανοιξιάτικων διακοπών…
είναι έρημες.
Μπορεί αυτή να είναι η ευκαιρία για ένα θαλάσσιο πλάσμα υπό εξαφάνιση
να αυξήσει τον πληθυσμό του;
Oι θηλυκές χελώνες επιστρέφουν κάθε δύο με τρία χρόνια
στις ακτές όπου εκκολάφθηκαν οι ίδιες,
για να γεννήσουν τα αυγά τους.
Παγκοσμίως, ο πληθυσμός των χελωνών μειωνόταν ραγδαία,
εν μέρει επειδή ήταν απρόθυμες να επισκεφθούν τις πολύβουες παραλίες.
Όμως, αυτή η χρονιά…
είναι διαφορετική.
Ο κάμεραμάν μας, σε συνεργασία με ντόπιους ερευνητές,
είναι τυχερός που κινηματογραφεί εδώ στην παραλία Τζούνο…
μία από τις πιο πυκνές τοποθεσίες φωλιών χελωνών καρέτα καρέτα στον κόσμο.
Καθώς ξεκινά η εποχή αναπαραγωγής,
αυτή η θηλυκή χελώνα μπορεί να γεννήσει τα αυγά της ανενόχλητη
για πρώτη φορά στη ζωή της.
Μέσα στις επόμενες εβδομάδες,
εκατοντάδες θηλυκές χελώνες κάνουν το ίδιο.
Υπήρχε καιρό η πεποίθηση ότι η ανθρώπινη όχληση
είναι τεράστιο πρόβλημα για την αναπαραγωγή των χελωνών.
Όμως, αυτή είναι η πρώτη φορά που οι επιστήμονες μπορούν να μετρήσουν
την κλίμακα των επιπτώσεων.
Κάθε πρωί, αυτή η ομάδα ερευνητών
μετρούσε πόσα ίχνη χελωνών οδηγούν σε κάποια φωλιά.
Τα τελευταία δέκα χρόνια,
ο μέσος όρος επιτυχίας φωλιάσματος των καρέτα καρέτα
είχε πέσει μόλις στο 40%.
Σημείωσαν μεγαλύτερη επιτυχία με την παραλία καταδική τους;
Όταν οι παραλίες έκλεισαν για τον κόσμο,
ο αριθμός αυξήθηκε στο 61%, στο υψηλότερο επίπεδο που έχουμε δει ποτέ.
ΔΡ ΤΖΑΣΤΙΝ ΠΕΡΟ ΕΡΕΥΝΗΤΗΣ ΧΕΛΩΝΩΝ
Είναι θεαματική βελτίωση.
Κάθε επιπρόσθετη φωλιά σημαίνει άλλα περίπου μικρά
με τη δυνατότητα να γίνουν και τα ίδια ενήλικες, αναπαραγωγικές χελώνες.
Με το κλείσιμο των παραλιών, τα ζώα μπόρεσαν να κάνουν
αυτό που κάνουν εδώ κι εκατομμύρια χρόνια
με μεγαλύτερη επιτυχία από όταν υπάρχει ανθρώπινη παρουσία.
Έξι χιλιάδες χιλιόμετρα μακριά,
στη δυτική ακτή της Αμερικής…
η νέα ηρεμία κάτω από τα κύματα προσφέρει μια ευκαιρία
στους γίγαντες του ωκεανού.
ΝΟΤΙΟΑΝΑΤΟΛΙΚΗ ΑΛΑΣΚΑ ΗΠΑ
ΕΤΗΣΙΟΙ ΕΠΙΣΚΕΠΤΕΣ 1,3 ΕΚΑΤ.
Κάθε χρόνο, πάνω από 10.000 μεγάπτερες φάλαινες
μεταναστεύουν από τη Χαβάη…
στους κόλπους της Αλάσκα για να τραφούν.
Κανονικά, θα μοιράζονταν αυτά τα νερά
με πλοία που κουβαλούν ένα εκατομμύριο επισκέπτες τον χρόνο.
Όμως τώρα, με όλες τις κρουαζιέρες να έχουν ακυρωθεί…
είναι περίπου 25 φορές πιο ήσυχα κάτω από το νερό.
Μέσα σε αυτήν την ησυχία, οι επιστήμονες χρησιμοποιώντας υποβρύχια μικρόφωνα
καταγράφουν μια σημαντική αλλαγή.
Οι μεγάπτερες μιλούν πιο συχνά μεταξύ τους…
και με νέους τρόπους.
Το συναρπαστικό και συγκινητικό…
ΚΡΙΣΤΙΝ ΓΚΑΜΠΡΙΕΛ ΕΡΕΥΝΗΤΡΙΑ ΦΑΛΑΙΝΩΝ
ήταν να ακούς τις φάλαινες να ανταλλάζουν ήχους.
Έβγαζε ήχους η μία και μετά μια μητέρα και το μικρό.
Δεν το είχα ξανακούσει.
Φανταστείτε να προσπαθείτε να επικοινωνήσετε με τους φίλους σας
μέσα σε ένα γεμάτο μπαρ.
Είναι δύσκολο, δεν λες πολλά και πρέπει να φωνάζεις.
ΕΡΕΥΝΗΤΡΙΑ ΦΑΛΑΙΝΩΝ
Όμως, αν πάτε σε μια ωραία, ήσυχη καφετέρια,
χωρίς πολύ θόρυβο,
μπορείτε να κάνετε μια πιο σύνθετη και παραγωγική συζήτηση.
Όμως, υπάρχει κάτι ακόμα πιο εκπληκτικό.
Τώρα οι φάλαινες μπορούν να επικοινωνήσουν σε μεγαλύτερες αποστάσεις ανενόχλητες.
Και κάποιες μητέρες, όπως αυτή, αφήνουν τα μικρά μόνα τους.
Ένα απίστευτα σπάνιο θέαμα.
Μπορεί να φύγει για να τραφεί,
έχοντας την ασφάλεια ότι μπορεί να ακούσει το μικρό της αν τη χρειαστεί.
Μια θηλάζουσα μητέρα πρέπει να τρώει όσο περισσότερο γίνεται,
κι ο καλύτερος τρόπος είναι το κυνήγι με άλλες ενήλικες φάλαινες.
Οι φάλαινες βουτούν βαθιά…
δημιουργούν ένα κυκλικό τείχος από φυσαλίδες…
και συγκεντρώνουν τα ψάρια σε μεγάλα κοπάδια…
προτού τα καταβροχθίσουν κατά χιλιάδες.
Είναι ένα από τα πιο εντυπωσιακά θεάματα στη φύση.
Καθησυχασμένες από την ηρεμία,
οι μεγάπτερες μητέρες είναι ικανές για πιο συχνή συνεργασία.
Φέτος, έχουν το μέρος καταδικό τους.
Κάνουν ό,τι θέλουν, όπου θέλουν, όποτε το θέλουν.
Τα προηγούμενα χρόνια,
μόνο το 7% των μικρών έφτανε στην ενηλικίωση.
Όμως, αυτήν την περίοδο, είναι πιθανό να επιβιώσουν πολλά περισσότερα.
Μετά από κάποια δύσκολα χρόνια για τις φάλαινες…
ΤΖ. ΝΙΛΣΟΝ ΕΡΕΥΝΗΤΡΙΑ ΦΑΛΑΙΝΩΝ
η πανδημία τούς χάρισε μια ευκαιρία που χρειάζονταν πολύ.
Η αλλαγή στον υποβρύχιο θόρυβο δεν περιορίζεται στην Αλάσκα.
Η κίνηση των πλοίων μειώθηκε κατά 17% σε ένα τρίμηνο απαγόρευσης κυκλοφορίας,
βελτιώνοντας τις ζωές των ζώων στους ωκεανούς.
ΚΟΛΠΟΣ ΧΑΟΥΡΑΚΙ ΝΕΑ ΖΗΛΑΝΔΙΑ
Τα δελφίνια στα ανοιχτά της Νέας Ζηλανδίας
τριπλασίασαν την ακτίνα επικοινωνίας τους.
ΘΑΛΑΣΣΑ ΣΕΪΛΙΣ ΚΑΝΑΔΑΣ
Ερευνητές στο Βανκούβερ κατέγραψαν τέσσερις φορές μείωση θορύβου λόγω πλοίων,
που επιτρέπει στις φάλαινες δολοφόνους να κυνηγούν πιο εύκολα μέσω ηχοεντοπισμού.
Πέρασαν τρεις μήνες πανδημίας.
3 ΜΗΝΕΣ
Στις ΗΠΑ, σχεδόν οι μισοί εργαζόμενοι δουλεύουν από το σπίτι.
Το 25% των επιχειρήσεων έχουν κλείσει σε όλον τον κόσμο.
Μπαρ, εστιατόρια και καφετέριες παραμένουν κλειστά.
Σε τελευταία ανάλυση, το λιανικό εμπόριο έχει κλείσει.
Είναι όλα εγκαταλελειμμένα. Δεν υπάρχει κανείς.
Σε όλες τις μεγάλες πόλεις του κόσμου,
ο θόρυβος από το βάδισμα μειώθηκε κατά περισσότερο από 90%.
Με τα αστικά κέντρα σχεδόν έρημα,
αναδύονται εκπληκτικές εικόνες
με ζώα να εκμεταλλεύονται τη ζωή στην πόλη.
ΑΓΙΑ ΛΟΥΚΙΑ ΝΟΤΙΑ ΑΦΡΙΚΗ
Ένας ιπποπόταμος κάνει βόλτα ως το βενζινάδικο.
ΤΕΛ ΑΒΙΒ ΙΣΡΑΗΛ
Τσακάλια απολαμβάνουν το πάρκο.
ΣΑΝΤΙΑΓΟ ΧΙΛΗ
Ακόμα κι ένα πούμα περιφέρεται στο πεζοδρόμιο.
Όμως, ένα ζώο προσαρμόζεται στα έρημα αστικά τοπία
με ιδιαίτερη επινοητικότητα.
ΝΑΡΑ ΙΑΠΩΝΙΑ
ΕΤΗΣΙΟΙ ΕΠΙΣΚΕΠΤΕΣ 13 ΕΚΑΤΟΜΜΥΡΙΑ
Η πόλη Νάρα είναι η πατρίδα μιας ομάδας ελαφιών σίκα
εδώ και τουλάχιστον 1.300 χρόνια.
Τα πιο πολλά λιβάδια στα οποία βασίζονταν για να τραφούν
αντικαταστάθηκαν από κτίρια.
Όμως, αυτά τα συνήθως ντροπαλά ζώα είχαν βρει μια λύση.
Τα ελάφια στράφηκαν στα 13 εκατομμύρια ετήσιους επισκέπτες των ναών της Νάρα…
κι έμαθαν ότι δείχνοντας λίγο σεβασμό…
θα κέρδιζαν νόστιμες ανταμοιβές.
Τα κράκερ με πίτουρο ρυζιού είχαν γίνει βασικό στοιχείο της διατροφής τους.
Όμως, η πανδημία άλλαξε την κατάσταση.
Τα αγαπημένα τους γεύματα εξαφανίστηκαν μέσα σε μια νύχτα.
Χωρίς επισκέπτες, δεν υπάρχουν κράκερ.
Υπάρχει ανησυχία ότι τα ελάφια θα πεινάσουν.
Μα κάποια πιο ηλικιωμένα ελάφια φαίνεται να έχουν ένα σχέδιο.
Οδηγούν μια ομάδα μακριά από τον ναό.
Και φαίνεται να ξέρουν ακριβώς πού πηγαίνουν.
Κατευθύνονται σε έναν κεντρικό δρόμο…
βαθιά μέσα στην μπετονένια ζούγκλα της πόλης.
Όμως, πού θα βρουν τροφή σε αυτήν την αστική επέκταση;
Μετά από μια διαδρομή δυόμισι χιλιομέτρων…
η ομάδα σταματά.
Αυτό το ταπεινό χωράφι ανήκε κάποτε στα βοσκοτόπια τους.
Παραδόξως, το πιο ηλικιωμένο ελάφι
φαίνεται να το θυμήθηκε ως το μέρος όπου τρέφονταν παλιά.
Και τους παρέχει ό,τι χρειάζονται.
Φρέσκο χορτάρι, φύλλα και βότανα.
Τις επόμενες εβδομάδες,
βοσκούν στα διάσπαρτα τμήματα της εναπομείνασας γης.
Προέκυψε κι άλλο πλεονέκτημα από την απουσία των ανθρώπων.
Οι επιστήμονες δεν ανακάλυψαν απλώς ότι η νέα τροφή κάνει τα ελάφια πιο υγιή…
αλλά και ότι οι λιγότεροι επισκέπτες σημαίνουν λιγότερα πλαστικά σκουπίδια,
που μπορεί να σκοτώσουν τα ελάφια.
Ακόμα και όταν φαίνεται ότι τα ζώα επωφελούνται της παρουσίας μας…
σε πολλές περιπτώσεις, ζουν καλύτερα χωρίς εμάς.
Τέσσερις μήνες απαγόρευσης κυκλοφορίας…
ΜΠΟΥΕΝΟΣ ΑΪΡΕΣ - ΑΡΓΕΝΤΙΝΗ ΠΛΗΘΥΣΜΟΣ 15,2 ΕΚΑΤ.
κι όταν αποσυρόμαστε, ο χώρος που αφήνουμε δίνει ευκαιρίες στην άγρια ζωή.
Στην Αργεντινή…
τα συνήθως ντροπαλά καπιμπάρα
κάνουν επιδρομή στους προσεγμένους κήπους του ακριβού προαστίου…
που έχει χτιστεί στους πρώην υγροτόπους τους.
Τίποτα δεν φαίνεται να τα σταματά να απολαύσουν αυτά που ήταν δικά τους.
Λοιπόν…
σχεδόν τίποτα.
Όσο πιο πολύ διαρκεί η απουσία μας, τόσο πιο τολμηρά γίνονται τα ζώα.
Και όταν ακυρώνεται η περίοδος των σαφάρι στην Αφρική…
ΜΠΟΥΜΑΛΑΝΓΚΑ ΕΤΗΣΙΟΙ ΕΠΙΣΚΕΠΤΕΣ 4,2 ΕΚΑΤ.
ένας φονικός κυνηγός εδώ ξαναγράφει τους κανόνες.
Αυτό το πολυτελές κατάλυμα είναι άδειο.
Αλλά δεν αργούν να κάνουν τσεκ ιν οι νέοι επισκέπτες.
Οι πυγέρυθροι κερκοπίθηκοι κρατούν μια θέση δίπλα στην πισίνα.
Ενώ ιμπάλα και αντιλόπες νυάλα
τιμούν τον μπουφέ με τις σαλάτες.
Όμως, όχι πολύ μακριά…
βρίσκεται μια ενήλικη αρσενική λεοπάρδαλη.
Η άφιξη κατά τη διάρκεια της μέρας του συνήθως νυχτόβιου κυνηγού
είναι μια πραγματική έκπληξη.
Κυρίως για το συνεργείο μας.
Μην κουνιέστε, παιδιά.
ΡΑΣΕΛ ΜΑΚΛΑΦΛΙΝ ΚΑΜΕΡΑΜΑΝ
Έχω ζήσει τρομακτικές στιγμές στη ζωή μου, αλλά αυτή είναι η κορυφαία.
Σε όλη την Αφρική,
οι λεοπαρδάλεις έχασαν πάνω από το 60% των περιοχών τους από τους ανθρώπους,
καθιστώντας το κυνήγι ακόμα πιο δύσκολο.
Όμως εδώ, χωρίς επισκέπτες τριγύρω,
η λεοπάρδαλη βλέπει μια ευκαιρία
και κάνει μια αξιοσημείωτη αλλαγή στη συμπεριφορά της.
Αρχίζει να κυνηγά στη διάρκεια της ημέρας.
Ίσως χρειαστούν κάποιες προσπάθειες…
αλλά δεν αργεί…
η νέα της στρατηγική…
να αποδώσει.
Οι λεοπαρδάλεις στην Αφρική
μειώθηκαν κατά περισσότερο από 30% τα τελευταία 25 χρόνια.
Μα εκμεταλλευόμενη τον απεριόριστο μπουφέ της απαγόρευσης κυκλοφορίας,
αυτή η λεοπάρδαλη ευημερεί.
Έχει γίνει το κατάλυμά της, το ιδιωτικό βασίλειό της.
Πέρασαν έξι μήνες από την αρχή της πανδημίας.
6 ΜΗΝΕΣ
Τον Σεπτέμβρη, πάνω από 40 χώρες έχουν ακόμα απαγορεύσεις σε ισχύ,
περιορίζοντας τις δραστηριότητες πάνω από τριών δισεκατομμυρίων ατόμων.
Μεγάλες συναθροίσεις,
συμπεριλαμβανομένων αθλητικών εκδηλώσεων, συναυλιών και φεστιβάλ,
δεν θα επιστρέψουν έως ότου αποκτήσουμε αξιόπιστη αντιμετώπιση, όπως ένα εμβόλιο.
Ενώ προσαρμοζόμαστε στη νέα κανονικότητα,
η αναζωογόνηση της φύσης συνεχίζει.
ΓΑΓΓΗΣ ΙΝΔΙΑ
Στην Ινδία, ο ποταμός Γάγγης
δείχνει αύξηση της τάξης του 80% στα επίπεδα οξυγόνου.
ΑΚΤΕΣ ΑΤΛΑΝΤΙΚΟΥ ΜΑΡΟΚΟ
Και στις αφρικανικές ακτές στον Ατλαντικό,
ο δείκτης καθαρότητας του νερού γίνεται από κακός, εξαιρετικός.
Και η μειωμένη κινητικότητά μας έχει διαρκέσει αρκετά,
ώστε να επωφεληθεί μια ολόκληρη νέα γενιά ζώων.
ΚΕΪΠ ΤΑΟΥΝ ΝΟΤΙΑ ΑΦΡΙΚΗ
ΠΛΗΘΥΣΜΟΣ 4,7 ΕΚΑΤ.
Εδώ, στην ακτή της Νότιας Αφρικής,
κάποιοι περήφανοι νέοι γονείς κάνουν το πρωινό τους δρομολόγιο.
Πιγκουίνοι της Αφρικής.
Έχουν εγκατασταθεί ακριβώς δίπλα μας.
Την εποχή της αναπαραγωγής,
πάνε κάθε πρωί στη θάλασσα για ψάρεμα.
Οι νεοσσοί είναι πολύ απαιτητικοί.
Πρέπει να τρώνε καθημερινά το 15% του σωματικού τους βάρους.
Ευτυχώς, οι πιγκουίνοι της Αφρικής είναι αποτελεσματικοί κυνηγοί…
ικανοί να βουτούν σε βάθος 80 μέτρων,
για να καταβροχθίσουν κοπάδια από ψάρια και καρκινοειδή.
Όμως, η μεταφορά της τροφής στα πεινασμένα μικρά είναι πρόβλημα.
Τα προηγούμενα χρόνια, οι ακτές ήταν πλημμυρισμένες με κόσμο.
Όταν οι πιγκουίνοι ήθελαν να επιστρέψουν από το ψάρεμα,
έβρισκαν κλειστό τον δρόμο.
Πολλοί περίμεναν στην ακτή μέχρι να δύσει ο ήλιος…
και να φύγει ο κόσμος.
Μα φέτος, η παραλία είναι έρημη.
Οι πιγκουίνοι εγκαταλείπουν την παλιά τους συνήθεια
κι επιστρέφουν από τη θάλασσα μόλις λίγες ώρες αργότερα
με μια κοιλιά γεμάτη ψάρια για τους νεοσσούς.
Και με πολύ φως ακόμα στη διάθεσή τους, κατευθύνονται ξανά προς τη θάλασσα.
Οι νεοσσοί τρέφονται δύο ή και τρεις φορές την ημέρα.
Είναι πιο υγιείς, μεγαλώνουν πιο γρήγορα,
αλλά και πιο πολλές οικογένειες σαν αυτήν μεγαλώνουν δίδυμα.
Υπάρχουν κι άλλα καλά νέα.
Τις επόμενες εβδομάδες,
κάποιοι γονείς μεγαλώνουν με επιτυχία μια δεύτερη φουρνιά νεοσσών.
Αυτό συμβαίνει για πρώτη φορά εδώ και μία δεκαετία.
Για πολλά χρόνια πιστεύαμε ότι οι πιγκουίνοι και οι άνθρωποι
συνυπήρχαν μια χαρά.
Μα στην πραγματικότητα, τους δυσκολεύαμε τη ζωή.
Κι εφόσον ο πληθυσμός των πιγκουίνων της Νότιας Αφρικής
μειώθηκε κατά περίπου 70% τα τελευταία 30 χρόνια…
χρειάζονται όση βοήθεια μπορούμε να τους δώσουμε.
Δεν είναι μόνο τα νεαρά ζώα που κατοικούν στην πόλη αυτά που ευημερούν.
Έως τώρα, η επίδραση των περιορισμών αυτής της χρονιάς
έγινε αισθητή ακόμα και στα πιο άγρια μέρη του κόσμου.
ΜΑΣΑΪ ΜΑΡΑ - ΚΕΝΥΑ ΕΤΗΣΙΟΙ ΕΠΙΣΚΕΠΤΕΣ 300.000+
Η ικανότητα ενός ζώου να προστατεύει τα μικρά μεταλλάσσεται.
Ο γατόπαρδος.
Ο γρηγορότερος δρομέας στη Γη.
Όμως, έχουν μια αδυναμία.
Λόγω σωματοδομής, δεν έχουν ίδια δύναμη με αντίπαλους θηρευτές,
όπως λιοντάρια και ύαινες.
Κλέβουν ευχαρίστως το γεύμα ενός γατόπαρδου
και δεν θα διστάσουν να σκοτώσουν ένα μικρό.
Οι γατόπαρδοι προσπαθούν να κρατούν χαμηλό προφίλ.
Όμως, έχοντας δύο μικρά για να ταΐσει,
αυτή η μητέρα πρέπει να πιάνει ένα θήραμα κάθε δύο με τρεις μέρες.
Όσο κυνηγά,
τα μικρά της, ηλικίας έξι μηνών, κρύβονται στο ψηλό χορτάρι.
Μα μόλις σκοτώνει το θήραμά της, έρχεται αντιμέτωπη με ένα δίλημμα.
Είναι εκατοντάδες μέτρα μακριά τους,
με ένα τεράστιο κουφάρι, πολύ βαρύ για να το σύρει.
Αν το αφήσει, ρισκάρει να της το κλέψουν πτωματοφάγα ζώα.
Η λύση της είναι να χρησιμοποιήσει ένα απαλό τσιριχτό κάλεσμα,
για να πει στα μικρά της να έρθουν.
Πρέπει να προσέχει.
Αν φωνάζει πολύ δυνατά ή πολύ συχνά,
θα ειδοποιήσει τους εχθρούς για τα ανυπεράσπιστα μικρά της.
Αυτή είναι η στιγμή
που οι γατόπαρδοι εδώ δυσκολεύονταν να ακουστούν.
Πριν από την απαγόρευση κυκλοφορίας,
το να δουν γατόπαρδους να κυνηγούν ήταν η κύρια επιθυμία
των τουριστών του Μασάι Μάρα.
Όμως, ο κόσμος που περιέβαλλε τη μητέρα με τη λεία δημιουργούσε πρόβλημα.
Υπάρχει πολλή κίνηση. Οχήματα πηγαινοέρχονται.
Σ. ΜΑΝΤΕΛΑ ΕΡΕΥΝΗΤΗΣ ΓΑΤΟΠΑΡΔΩΝ
Ξεναγοί μιλούν στον ασύρματο, άνθρωποι μιλούν μεταξύ τους.
Η βοή έπνιγε το κάλεσμα της μητέρας προς τα μικρά.
Όλη η φασαρία
πνίγει τα σήματα στα οποία βασίζονται οι γατόπαρδοι για να επιβιώσουν.
Αναγκασμένοι να συνεχίσουν να καλούν, ίσως προσέλκυαν αντιπάλους.
Όμως, φέτος…
αυτή η μητέρα βιώνει ένα Μασάι Μάρα με σχεδόν καμία ανθρώπινη όχληση.
Μετά από λίγα καλέσματα στην άδεια σαβάνα…
τα μικρά την ακούν…
και πηγαίνουν στη μητέρα τους.
Κάποιες μητέρες καλούν λιγότερο.
Μία ή δύο φορές, και τα μικρά ανταποκρίνονται αμέσως.
Χωρίς κόσμο τριγύρω,
οι ερευνητές ήδη παρατηρούν ότι τα μικρά τα πάνε καλύτερα.
Την προ COVID εποχή, επιβίωνε ένα μικρό στα τρία.
Όμως, τώρα συναντάμε
πιο πολλά μικρά μεγαλύτερα των τριών μηνών.
Μας κάνει αισιόδοξους
ότι τώρα θα επιβιώσουν πολλά μικρά, άρα θα έχουμε πιο πολλούς γατόπαρδους.
Με μόνο 7.000 ενήλικους γατόπαρδους στην Αφρική…
κάθε μικρό είναι πολύτιμο.
Ενώ η χρονιά παραμένει δύσκολη για τους εμάς…
ΕΘΝΙΚΟΣ ΔΡΥΜΟΣ ΜΠΟΥΙΝΤΙ ΟΥΓΚΑΝΤΑ
όλο και περισσότερα ζώα υπό εξαφάνιση
απολαμβάνουν την αύξηση των πιθανοτήτων επιβίωσής τους.
Με λιγότερη ενόχληση κατά το 2020,
αυτοί οι ορεινοί γορίλες
γέννησαν τον διπλάσιο αριθμό μικρών από ό,τι συνήθως.
Στη νότια ακτή της Αγγλίας…
ΝΤΟΡΣΕΤ ΑΓΓΛΙΑ
σπάνιοι ακανθωτοί ιππόκαμποι εμφανίζονται σε πρωτοφανείς αριθμούς για τη δεκαετία
καθώς αποκαθίσταται η θαλάσσια βλάστηση, από τις ζημιές που προκαλούσαν τα πλοία.
ΛΑΪΚΙΠΙΑ ΚΕΝΥΑ
Και στην Κένυα, δεν σκότωσαν ρινόκερους για τα κέρατά τους
για πρώτη φορά από το 1999.
Πέρασε ένας χρόνος από την αρχή της απαγόρευσης κυκλοφορίας.
12 ΜΗΝΕΣ
Ένας χρόνος στον οποίο πολλοί βρήκαμε παρηγοριά στον φυσικό κόσμο.
Ένας χρόνος στον οποίο ο κόσμος άλλαξε με εκπληκτικούς τρόπους.
Οι ετήσιες εκπομπές διοξειδίου του άνθρακα παγκοσμίως
μειώθηκαν κατά περισσότερο από 6%,
η μεγαλύτερη μείωση που καταγράφηκε ποτέ.
Επίσης, σημειώθηκαν σημαντικές αλλαγές και κάτω από την επιφάνεια της Γης.
Μειώθηκαν στο μισό οι δονήσεις από τα ταξίδια και τη βιομηχανία.
Ήταν η πιο ήσυχη καταγεγραμμένη περίοδος κάτω από το έδαφος.
Όμως, η επίδραση της απαγόρευσης δεν θα κρατήσει για πάντα.
Τι έμπνευση μπορούμε να αντλήσουμε από αυτήν τη στιγμή
για να βρούμε τρόπους καλύτερης συνύπαρξης με τη φύση;
Στην Ινδία, κάποιοι ήδη δράττουν την ευκαιρία
να ζήσουν αρμονικά
δίπλα σε δυνατά ζώα, που, ωστόσο, είναι υπό εξαφάνιση.
ΑΣΑΜ - ΙΝΔΙΑ ΠΛΗΘΥΣΜΟΣ 36 ΕΚΑΤΟΜΜΥΡΙΑ
Ένας ενήλικας ασιατικός ελέφαντας
χρειάζεται 150 κιλά φαγητού ημερησίως.
Όμως, καθώς απομένει μόνο το 5% του φυσικού τους ενδιαιτήματος
και πολλές δασικές εκτάσεις μετατράπηκαν σε αγροτικές…
οι ελέφαντες εδώ κάνουν συχνά επιδρομές στις σοδειές για να επιβιώσουν.
Ως απάντηση, οι αγρότες προσπαθούν να υπερασπιστούν τα χωράφια τους…
αλλά συχνά χάνουν τη μισή σοδειά ρυζιού από την οποία εξαρτώνται.
Περνούσαμε όλη τη νύχτα
κυνηγώντας τους μέσα στο δάσος.
Όμως, επέστρεφαν…
ΜΠΑΣΚΑΡ ΜΠΑΡΑ
και χρειαζόταν να το ξανακάνουμε.
Και δεν κινδυνεύουν μόνο τα χωράφια.
Οι ελέφαντες ψάχνουν για φαγητό στα χωριά
κι έχουν καταλήξει να ποδοπατούν ανθρώπους.
Σε όλη τη χώρα,
περίπου 400 άνθρωποι και 100 ελέφαντες
σκοτώνονται σε αυτές τις συγκρούσεις κάθε χρόνο.
Όμως, μια κοινότητα δοκιμάζει μια νέα προσέγγιση
στη λύση του προβλήματος.
Εργαζόμενοι στην πόλη, που επιστρέφουν λόγω της απαγόρευσης,
προσφέρουν τα έξτρα χέρια που χρειάζονται
για ένα πρότζεκτ μιας τοπικής οικολογικής οργάνωσης.
Βρήκαμε ευκαιρία με την απαγόρευση κυκλοφορίας…
ΜΕΓΚΝΑ ΧΑΖΑΡΙΚΑ ΟΙΚΟΛΟΓΟΣ
να φυτέψουμε φυτά για άγριους ελέφαντες.
Κατά μήκος της άκρης του δάσους, φυτεύουν μια ζώνη
με φυτά ταχείας ανάπτυξης για να τρώνε οι ελέφαντες.
Ολόκληρη η κοινότητα, τουλάχιστον 500 άτομα, ήρθαν να βοηθήσουν.
ΝΤΟΥΛΟΥ ΜΠΟΡΑ ΟΙΚΟΛΟΓΟΣ
Μέσα σε λίγους μήνες,
μεταμόρφωσαν 1.600 τετραγωνικά χιλιόμετρα γης.
Και τώρα, αντί να διώχνουν τους ελέφαντες,
έχουν μια τελετή καλωσορίσματος.
Οι σοδειές είναι έτοιμες για συγκομιδή.
Όμως, θα φάνε οι ελέφαντες τα χορτάρια που φύτεψαν για εκείνους…
ή θα κάνουν επιδρομή στα χωράφια των αγροτών;
Καθώς ο κόσμος γυρνά στο σπίτι…
κάτι κινείται στην άκρη του δάσους.
Ο ένας μετά τον άλλον, ξεπροβάλλουν από την κάλυψη των δέντρων.
Μητέρες.
Μικρά.
Μια ολόκληρη οικογένεια 26 πεινασμένων ελεφάντων.
Όμως, πόσο μακριά θα φτάσουν;
Μένοντας κοντά στην άκρη του δάσους…
επιλέγουν να τραφούν από τις καλλιέργειες που φυτεύτηκαν για εκείνους.
Παλιότερα τους κυνηγούσαμε.
Τώρα τα πράγματα άλλαξαν.
Είναι ωραία. Είμαστε χαρούμενοι.
Καθώς η εποχή της συγκομιδής προχωρά,
οι ελέφαντες δεν ξεστρατίζουν προς τα χωράφια των αγροτών,
ούτε μπαίνουν στο χωριό.
Αν αγαπάμε τους ελέφαντες,
τότε, μας αγαπούν και οι ελέφαντες.
Μια ουδέτερη ζώνη βλάστησης
προσφέρει μια μακροχρόνια λύση
σε μια παμπάλαια διαμάχη.
Και τα γειτονικά χωριά
έχουν ήδη αρχίσει να τη συζητούν με την οικολογική οργάνωση.
Κάνοντας μια ανασκόπηση στη χρονιά,
σε μια χρονιά που ήταν πολύ δύσκολη για πολλούς από εμάς…
τι μπορούμε να μάθουμε για να εξασφαλιστεί το μέλλον για τον φυσικό κόσμο
και για τον δικό μας;
Πρέπει να σκεφτούμε πώς θα συνυπάρξουμε.
Μπορούμε να μοιραστούμε τον χώρο μας με την άγρια ζωή.
Ας μη θεωρήσουμε δεδομένο ότι θα κάνουμε τα ίδια όταν γυρίσουμε.
Η εκπληκτική ταχύτητα και ποικιλία στην αντίδραση της φύσης
απέδειξε ότι, ακόμα και μικρές αλλαγές στη ζωή μας,
μπορούν να κάνουν τεράστια διαφορά στην άγρια ζωή σε όλον τον κόσμο.
Μπορούμε να κάνουμε μικρές απαγορεύσεις κάθε καλοκαίρι.
Να κλείνει η παραλία τη νύχτα. Ας μη γίνεται τη μέρα.
Μικρές αλλαγές που μπορεί να κάνει ο κόσμος,
για να εξασφαλιστεί η επιτυχημένη συνύπαρξη ανθρώπων και ζώων.
Αν ζητήσουμε στα πλοία να κόψουν ταχύτητα
και ομαδοποιήσουμε την κίνηση, μπορεί να έχουν μικρότερη επίδραση
και να προστατεύσουμε το υποθαλάσσιο τοπίο και τις φάλαινες.
Κάνουμε συστάσεις στις αρχές των πάρκων
με στόχο την προώθηση ορθής συμπεριφοράς των τουριστών και των ξεναγών,
που θα εξασφαλίσει την επιβίωση των ζώων.
Αυτή η ασυνήθιστη χρονιά, η χρονιά που άλλαξε τη Γη,
έδειξε ότι όχι μόνο μπορούμε να βοηθήσουμε την άγρια ζωή να ακμάσει,
αλλά αν επιλέξουμε να το κάνουμε,
μπορούμε να μεταμορφώσουμε και την υγεία του πλανήτη για όλους.
Ξέρω ότι ήρθε η ώρα
να συνεισφέρουμε με κάθε τρόπο στη μείωση της ρύπανσης.
Κι αντί να είμαστε αποκομμένοι από τον φυσικό κόσμο…
ανακαλύψαμε ότι οι ζωές μας συνδέονται
με βαθείς και αναπάντεχους τρόπους.
Αν θέλουμε μελλοντική ευημερία,
τώρα είναι η κρίσιμη στιγμή
να βρούμε τρόπους να μοιραστούμε τον πλανήτη μας…
με κάθε είδους ζωής πάνω στη Γη.
Υποτιτλισμός: Γκέλη Τόγια